钦定古今图书集成/明伦汇编/氏族典/第245卷 > 张翰
## 钦定古今图书集成/明伦汇编/氏族典/第245卷 > 张翰

按《金史张翰传》：“翰字林卿，忻州秀容人。大定二十八
年进士，调隰州军事判官，历迁监察御史。丁母忧。服
阕，调山东路盐使。丁父忧，起复尚书省都事、户部员
外郎。大安间，改知登闻鼓院，迁侍御史。贞祐初，为翰
林直学士，改户部侍郎。宣宗迁汴，翰规措扈从，上书
言五事。翰雅有治剧才，所至辄办，迁河平军节度使”，
都水监提控军马使，俄改户部尚书。是时，初至南京，
庶事草略，翰经度区处，皆有条理。是岁卒，谥“达义。”